དེ་ནས་བཟུང་ནཱ་སཱའི་ལངས་ཕྱོགས་དང་སྒྲིག་གཞིའི་ཐད་འགྱུར་བ་ཆེན་པོ་བྱུང་བ་དང༌།ཐོག་མའི་དམིགས་ཡུལ་ལྟར་རྒྱལ་སྤྱིའི་ཚན་རིག་གི་སྤྱི་ཚོགས་དང་ལྷན་དུ་མཉམ་འབྲེལ་གྱི་ཐོག་ནས་ཚན་རིག་གི་ལས་དོན་བསྒྲུབ་རྒྱུ་ལས་དེ་ལས་འགལ་བའི་ཆབ་སྲིད་ཀྱི་ཤུགས་རྐྱེན་འོག་རྒྱལ་ཁབ་གཞན་དང་ལྷན་དུ་འགྲན་རྩོད་བྱེད་པའི་བྱ་སྤྱོད་དག་མཇུག་བསྒྲིལ་བྱས་པ་རེད།ད་བར་ནཱ་སཱས་ལམ་ལྷོང་བྱུང་བའི་མཁའ་གྲུ་ཐེངས་བརྒྱད་ཅུ་ལྷག་བཏང་ཡོད།སླར་ཡང་སྟབས་མ་ལེགས་པ་ཞིག་ལ་སྤྱི་ལོ་༢༠༠༡ཟླ་༢ཚེས་༡ཉིན་ཀོ་ལོམ་བི་ཡ་མཁའ་གྲུ་དེ་བཞིན་ཚན་རིག་གི་ལས་དོན་ལེགས་གྲུབ་བྱུང་ནས་ཕྱིར་ལོག་བྱ་སྐབས་གོ་ལའི་རླུང་ཁམས་དང་ཐུག་འཕྲད་སྐབས་གས་འཐོར་ཕྱིན་ནས་དེར་ཡོད་གནམ་རིག་པ་བདུན་རྐྱེན་ལམ་དུ་ཕྱིན་ཡོད།མཁའ་གྲུའི་འོག་གི་དྲོད་འགོག་པང་ལེབ་གཅིག་དེ་སྔ་ནམ་མཁར་ཕུར་འདེགས་བྱེད་སྐབས་ཟག་པ་དེས་རྐྱེན་བྱས་པར་ཤོད་ཀྱི་ཡོད།དེའི་ནང་ནས་གཅིག་ནི་རྒྱ་གར་གྱི་བུད་མེད་གནམ་རིག་པ་ཞིག་ཡིན།